Prolingua | A Academia recorre en casación a Sentenza do Tribunal Superior de Xustiza de Galicia\nA executiva da Real Academia Galega informou o pasado día 11 de marzo sobre o recurso de casación presentado contra a sentenza dictada polo Tribunal Superior de Xustiza de Galicia sobre o chamado Decreto do Plurilingüísmo. Alcumado coma "Decreto da discordia", foi cualificado de retrógrado e reaccionario. O recurso foi presentado despois de a Xunta confirmar a presentación doutro recurso contra a Sentenza.\nA Sentenza do TSX anulara parte de dous artigos do Decreto, os que regulaban a consulta vinculante aos pais e a libre elección do idioma de uso nas aulas por parte do alumnado. Ao recorrer o fallo do TSX en casación, a Academia busca a anulación total do antedito Decreto.\nToda a información no web da Academia.\nReal Academia Galega TSX Xunta galego lingua normalización


O BNG de Cee leva a falta de psiquiatra no Hospital Virxe da Xunqueoira á Valedora do Pobo - Cee - Que pasa na costa\nO BNG de Cee leva a falta de psiquiatra no Hospital Virxe da Xunqueoira á Valedora do Pobo\nrecortes sergas saúde\nSerxio Domínguez, voceiro do BNG, e Diego Rey, pai de familia\nDende finais do ano pasado que o Hospital Virxe da Xunqueira leva sen servizo de psiquiatría. Xa o denunciabamos en febreiro, e o recordaba o BNG en marzo cunha concentración ás portas do centro. Pero dende o Sergas non lles parece preocupar o estado da saúde mental de centos de familias da Costa da Morte, que seguen sen poder recibir as consultas periódicas e sen poder seren atendidas en condicións.\nDurante estes meses o Hospital ofrece, segundo denuncia o BNG, un “servizo en precario, con atención, tan só unha ou dúas veces a semana en vez de a diario, e cada vez con profesionais distintos que son enviados a pasar consulta nesa sóa ocasión”. Para esta semana non está previsto nen tan sequera prestar esa atención precaria, nen un día só vai estar un profesional para atender as doentes. “A situación está pois a empeorar”, lamenta.\nPor iso, o Bng de Cee, considerando “intolerable” a situación, vén de presentar unha queixa diante da Valedora do Pobo para que interceda na problemática. “Estamos a falar de persoas con problemas de saúde que poden repercutir en algo moi serio e perxudicial para elas e as súas familias”, denuncian.\nMáis novas sobre Atención Primaria e Recortes\nFebreiro 22: Esixen a recuperación do servizo de psiquiatría.\nFebreiro 22: O Hospital de Cee leva un mes sen psiquiatra.


É posible que a perda de peso - One Two Slim\nPodo comer tomates para a perda de peso?\nA pesar do feito de que os tomates ter tomado un lugar digno na dieta, moitos aínda están en dúbida, é posible comer tomates cando a perda de peso. Con todo, os que os utilizan na dieta de perda de peso, cren na súa eficacia.\nO incrible propiedades de tomate\nPor suposto, na loita con exceso de peso, a prioridade vantaxe é o baixo contido calórico. Tomates de tal forma que a súa enerxía valor non exceda de 20 kcal/100 g. está Claro que estas cifras non hai ningunha pregunta se útil tomates para perda de peso.\nNa composición de tomates descubriu un único ingrediente – licopeno. El tomate normalizar a dixestión. Coa axuda do licopeno do tomate está activamente digerido graxas e facilitar a súa retirada do corpo.\nTomates regular o nivel de colesterol que aumenta a actividade do corpo en limpeza de embarcacións de placas de colesterol.\nOs tomates incluídos na dieta, a perda de peso é máis eficaz e non facer unha proba para o corpo, porque, ademais de tomates, pode ser incluído pepinos, centeo pan, ovos, produtos lácteos con baixo porcentaxe de graxa.\nCon tomates e pepinos é posible organizar os días de xaxún. Para este día, ten que comer de medio a dous quilos de verduras.\nMoitos, inspirado polo uso de tomates, preparados para come-los en torno do reloxo. Pero, realmente, é posible para ter tomates da noite para a perda de peso? A mellor resposta é non. Á noite, é mellor non comer, a fin de non sobrecargar o estómago. Ademais, os tomates, debido ao baixo índice glicêmico están lentamente digerido, que non é moi bo para aqueles que teñen elevada acidez, úlcera e outros problemas co tracto gastrointestinal. Ademais, poden causar azia. Tomates é contra-indicado en persoas alérxicas a estes vexetais.


Adega solicita ás consellarías de Medio Ambiente e Medio rural a “suspensión inmediata” do Campionato galego de caza do raposo.\nRaposos cazados [Imaxe: Adega]\nRedacción 17:12 do 15 de xaneiro de 2020\nAdega solicIta á Consellaría de Medio Ambiente e a Consellaría de Medio Rural a suspensión inmediata do Campionato galego de caza do raposo que, “previsibelmente será este sábado, 18 de xaneiro”, nos concellos de Láncara e Triacastela. “Este tipo de actos anacrónicos, crueis e irracionais, non se poden seguir substentado en pseudo-informes da Federación Galega de Caza ou estudos obsoletos sobre a densidade da poboación galega de raposos. A día de hoxe non existe ningunha fundamentación obxectiva, científica ou técnica que xustifique a autorización ano tras ano da caza indiscriminada do raposo en Galiza”, indican desde a asociación ambientalista.\nA este argumento, desta volta Adega engade o seu “abraio” por autorizar a caza do raposo en Triacastela, “nun dos concellos das serras orientais galegas actualmente máis afectados pola explosión demográfica da rata-toupa (Arvicola terrestris ou Arvicola sherman)”. O raposo é un dos depredadores naturais desta especie.\nAdega lembra que o raposo cumpre na Galiza “un especial papel na prevención contra a expansión da enfermidade de Lyme, ao ser un excelente depredador de animais, como poden ser estas ratas-toupa, nos que se hospedan os carrachos infectados coa bacteria Borrelia burgdorferi causante da doenza”.\nPor outra banda, reitera que este tipo de campionatos incumpren os principios reitores que introducen a lei 13/2013 de caza de Galiza, que se basean na “protección, conservación, fomento e aproveitamento ordenado dos recursos cinexéticos”.\nAs pensións non abondan para vivir dignamente


Os equipos de extinción céntranse hoxe nos incendios de Madrid e Ávila | Noticias de Galicia | CRTVG\nPublicado o 30/06/2019 18:03\nOs lumes de Cadalso e Cenicientos, en Madrid, e de El Arenal e Gavilanes, en Ávila, son nestes momentos os máis preocupantes, co nivel 2 do INFOMA activado na capital. En Tarragona os equipos de extinción conseguiron estabilizar o incendio da Ribeira do Ebro, que levaba catro días activo e que lles afectou a unhas 6.000 hectáreas.\nA Comunidade de Madrid activou o nivel 2 do plan INFOMA para combater o incendio de Cadalso de los Vidrios e Cenicientos debido á evolución do lume nas últimas horas. Onte pola tarde os servizos de rescate desaloxaron o cámping de Cadalso e pouco despois a urbanización de La Castellana. Agárdase que hoxe poidan volver ás casas. 348 efectivos seguen traballando na zona.\nEn Ávila, a delegación da Xunta de Castela e León desactivou esta mañá o nivel 2 nos incendios declarados nas localidades de Gavilanes e El Arenal. Despois dunha noite dura de traballo das brigadas de extinción e dos efectivos da UME nas últimas horas conseguiron fixar unha barreira de seguridade para protexer das lapas o núcleo urbano de Pedro Bernardo. A situación tende a mellorar, pero o vento cambiante podería complicar a situación ao longo do día.\nMentres, en Tarragona, os Bombeiros da Generalitat esperan poder controlar hoxe o incendio da Ribeira do Ebro, que puido ser estabilizado onte á noite. Durante esta xornada centraranse en manter o perímetro e atacar calquera posible reactivación nos puntos críticos. Os propietarios dalgunhas masías xa puideron volver ás súas casas e agárdase que o resto dos desaloxados o poidan facer ao longo do día. O presidente da Generalitat, Quim Torra, reuniuse hoxe cos alcaldes dos municipios afectados, que anunciaron xa que teñen previsto pedir a declaración de zona catastrófica, ao quedaren 6.000 hectáreas afectadas polo lume.\nOs líderes comunitarios buscan como repartir os cargos máis influentes da UE\nA oposición acusa o réxime venezolano da morte do capitán Rafael Acosto


Cedeira aproba o plan de obras e servizos 2020, que inclúe cinco grandes proxectos cun investimento global de 565.000 euros – Concello de Cedeira\nCedeira aproba o plan de obras e servizos 2020, que inclúe cinco grandes proxectos cun investimento global de 565.000 euros\nO pleno do Concello de Cedeira aprobou, cos votos a favor do PSOE e BNG, o Plan de Obras e Servizos 2020, que deixará un investimento conxunto de 565.150, 36 euros no municipio e a realización dun total de cinco proxectos. A sesión plenaria tivo carácter extraordinario e celebrouse antonte.\nO alcalde, Pablo Moreda Gil, destacou a importancia dun plan que “axúdanos a cubrir as nosas necesidades pero tamén a construír unha Cedeira mellor” e defendeu as obras previstas por canto van nesa dirección.\nUn dos grandes obxectivo cara ao próximo ano é a renovación integral da praza dos Cabalos, unha intervención que “transformará un lugar de encontro de persoas maiores nunha praza moderna que sirva de faladoiro, que sexa un espazo cuberto e que estea protexido tamén contra os ventos”, dixo o rexedor municipal.\nA intervención prevista afectará a unha superficie de 585 metros cadrados e consistirá na reorganización das diferentes zonas existentes (peonil, axardinada e aparcadoiro), así como na instalación dunha pérgola cuberta con vidro e protexida no seu lado sur, na dotación dun novo mobiliario urbano e na substitución da actual iluminación por outras máis respectuosa con medio ambiente.\nOs pavimentos da zona peonil serán de granito e tamén, en certos tramos, táctiles para o uso de persoas con discapacidade visual. As papeleiras serán selectivas e os bancos de madeira. No proxecto non se contempla a substitución dos magnolios existentes nas catro esquinas da praza, pero si unha revisión e actualización de toda a zona axardinada.\nO goberno municipal tamén conta coa axuda económica da Deputación para dar continuidade a súa política de apostar pola tecnoloxía led, é dicir, maior vida útil a menor consumo e emisións contaminantes á atmósfera.\nDe cara aos próximos meses o executivo local ten previsto instalar un total de 912 lámpadas Led. A devandita cantidade distribuirase entre as sete parroquias. Así, na de San Román colocaranse nos lugares de Fragoso, Veciñeira, Baturro, Arón e Lodairo; na de Esteiro, en San Miguel, Igrexa, Laboreña, Cordobelas, Campo da Cruz, Campelo, Vilela, Edreiros, Porto do Cabo e Fonfría, entre outros, mentres que na de Piñeiro, será en Virizo, Agrochail, Ventosa, Xunqueira, O Beco e Peneiro. No caso da parroquia de Régoa, pasarán a ter iluminación Led os lugares das Pontigas, Barral, Rúa, Barrosas, Ervellás, Viriño, Lamelas e Meizoso, entre outros, así como en Santalla serán Magoira, Corredoira, Chímparra, Remesal, Covo, Transmonte e Espiñaredo. Por último, na parroquia de Cedeira os novos puntos Led situaranse en Vilacacín, San Isidro, Arba e Areosa e na de Montoxo, en Penela, Penica, Ferería, Vilarnovo, Mundín, Cheda, Carracedo e As Figueiras.\nAs tres actuacións coas que o goberno municipal busca contribuír a conservación do patrimonio local pasan pola renovación do pavimento de cor vermella da praza Roxa debido a súa deterioración, pola reparación da cuberta dos escolares de Saa e Sisalde Maior e para a substituír o chan da parte vella do cimiterio municipal.\n20 Decembro, 2019\ten NOVAS, SERVIZOS\nO Concello de Cedeira convoca un taller de cine para a mocidade local


Adrián Ben: "Que a xente de Viveiro goce da miña paixón faime máis feliz que calquera medalla ou título" | Noticias de Galicia | CRTVG\nPublicado o 11/08/2021 11:19\nHoxe sacámoslle un sorriso a Adrián Ben. O vídeo de seus pais e todo Viveiro animándoo, mentres competía na final de Toquio, será un recordo que nunca esquecerá: "Que a xente de Viveiro goce da miña paixón faime máis feliz que calquera medalla ou título", dixo Adrián Ben.\nO adxectivo conformista non o describe. Quere máis, non só nos 800, que tantas alegrías lle está dando. O seu obxectivo é triunfar nos 1.500.\n"Os 1.500 parece que se me están atragoando un pouco, pero de cara a un futuro é seguro que subiremos aos 1.500", confirmou o deportista viveirense.\nE como non, quere subir ao podio e poder dicir que é campión olímpico: "É bastante ambicioso, pero soños fáciles e conformarme agora con quedar quinto sería como...", comentou Ben.\nVeremos o que sucede dentro de tres anos, pero está claro que, aos seus 23 anos, Toquio foi só o comezo.\nOs talibáns avanzan en Afganistán e capturan nove capitais rexionais en menos dunha semana


Diferenzas entre revisións de «Rhode Island» - Wikipedia, a enciclopedia libre\nDiferenzas entre revisións de «Rhode Island»\nRhode Island (editar)\nRevisión como estaba o 26 de xaneiro de 2012 ás 18:11\nRevisión como estaba o 2 de xaneiro de 2012 ás 08:11 (editar)\nm (r2.7.1) (Bot: Modifico: az:Rod-Aylend)\nRevisión como estaba o 26 de xaneiro de 2012 ás 18:11 (editar) (desfacer)\nEn [], o rei [[Carlos II]] outorgou unha nova carta á colonia. John Clarke recibiu esta ''Carta de Rhode Island e as Plantacións de Providence'', que garantía a liberdade relixiosa e establecía as fronteiras que ten o estado na actualidade. Segundo este documento, que foi utilizado como Constitución estatal ata 1842, só os terratenentes tiñan o dereito a voto.\nAs relacións entre os habitantes de Nova Inglaterra e os indíxenas foron tensándose, e ata en ocasións levaron ao derramamento de sangue. O [[19 de decembro]] de [], unha milicia colonial de [[Connecticut]], a Baía de Massachussets, [[Plymouth]] e Rhode Island masacraron ao redor de 350 indios Narragansett na Batalla do Gran Pantano. As tribos que vivían ao redor de Rhode Island eran os [[Wampanoag]], os Pequots, os Narragansett e os [[Nipmuck]]. Un nativo, chamado [[Squanto]], axudou a pacificar as hostilidades entre os nativos e os colonos, e ensinou a estes últimos a sobrevivir na zona.\nO suceso máis importante na Rhode Island do [[século XVII]] foi a Guerra do Rei Philip (1675-1676). O ''Rei Philip'' (alcume para o xefe tribal dos Wampanoag, Metacomet) decidiu rebelarse contra os ingleses, quen compraran a terra da tribo ao seu pai. Os primeiros ataques foron ao redor da Baía de Narrangansett, pero se estenderon gradualmente por toda Nova Inglaterra.\nTraído desde "https://gl.wikipedia.org/wiki/Especial:MobileDiff/2230413"


Escritor e profesor. 1 de Abril do 2013\nA política e o ouro\nAsistín en Carballo a unha palestra da Plataforma pola defensa de Corcoesto. As condicións eran, para min que viña de fóra, as peores que podían darse para que alí se xuntase xente: quinta-feira de Semana Santa, cunha...\n14 de Marzo do 2013\nSon o demo\n“Son” pode referirse a min e a eles. É as dúas cousas.Vivo en Vigo e nesta cidade a presenza da Igrexa é nula, salvo no acto social da procesión do Cristo, no que a actividade comercial en torno ás candeas e...\n25 de Febreiro do 2013\nA nosa dictadura\nA frase de Rajoy: “sei que non cumprín as miñas promesas pero sinto que cumprín co meu deber” sitúase ao noso ver entre as máis dramáticas que se teñen dito nos últimos tempos, vindo a...\n28 de Xaneiro do 2013\nO goberno clandestino\nVolvo ler na prensa celulítica unha das frases da neolingua conservadora que me deixa esparavanado. É o titular que enche a cuberta, neste caso referida á Xunta: “O goberno galego consegue colocar 1025 millóns de euros...\n23 de Xaneiro do 2013\nArsénico, por compaixón\nAsí titulaba Frank Capra unha das súas películas máis famosas. Nela, dúas encantadoras avoíñas octoxenarias que alugaban cuartos na casa envelenaban sistematicamente aos seus inquilinos.\n13 de Xaneiro do 2013\nFranco, Beiras e o ouro do Anllóns\nHai uns días escribía X L Franco Grande un artigo en La Voz de Galicia que titulaba: Carta a X. M. Beiras, un artigo que comezaba coas palabras “Meu amigo”. Se eu fose Beiras xa me poría en garda. Cando alguén...\n3 de Xaneiro do 2013\nO veleno blindado\nAfirma a Xunta que nos orzamentos de 2013 se “blindan” os servizos sociais.Un escoita a palabra blindado e pensa en carros de combate con canón de 70 mm., en vehículos de dictadores cos vidros tintados, en chalecos...\n23 de Novembro do 2012\nA india Malinche e os premios capados\nHai que ver o partido que se lle pode sacar a unha cita. Non sei cantas veces levo contado aquel chiste que Freud recolle no seu libro de 1905, O chiste e a súa relación co inconsciente, no que dous xudeus se encontran na rúa e un...\n19 de Outubro do 2012\nAportacións ao novo Código Penal\nHoxe ímos ser ben guiados e non falaremos das eleccións. Como é xornada de reflexión estaba eu pensando e ocorréronseme unhas lixeiras modificacións do Código Penal. Non só o ministro de xustiza...\n11 de Outubro do 2012\nDurante o torneo triangular Feijóo-Jorquera-Vázquez debo confesar que estiven máis pendente do reloxo que marcaba os tempos que dos discursos dos contendentes. Que se a fulano lle restaban vinte segundos, que se mengano...\n6 de Outubro do 2012\nA neutralidade e as hostias\nSeica a Xunta do P.P. foi amoestada sete veces na pre-campaña pola súa homónima, a xunta electoral. Na maior parte das ocasións por excesos publicitarios de última hora, coma quen ve que a noite avanza e segue sen ligar, e...\n11 de Septembro do 2012\nA vida do B(NG)rian e as tomas alternativas\nAchégase o protagonista da Vida de Brian aos catro activistas subversivos nas bancadas do Circo e pregúntalles:\n-Sodes da Fronte Popular Xudaica?\n-Vai á merda!- contesta o líder, e con ton burlento repite:...\n27 de Agosto do 2012\nUn programa de esquerdas\nAberta a ventá das eleccións, acabo de decidir que me presento. Que carallo! Sempre votando, sempre votando e despois son outros os que fan. Pois desta vez non. Aínda non confeccionei as listas pero xa teño un programa feito...\n6 de Agosto do 2012\nA realidade ponderada\nO outro día fun tomar café e cobráronme vinte céntimos máis porque seica había unha norma nova e, dependendo da mesa na que un sente, o prezo varía: así equilíbranse os ingresos por zonas da...\n25 de Xullo do 2012\nNo Alcampo de Coia, en Vigo, vexo como unha muller de cincuenta anos apaña do andel máis alto dous queixos enteiros García Baquero de ovella, curado e vello. Non elixe mal e quen saiba algo de queixo sabe que os bos queixos... canto...\nNunha carta ao director do Faro de Vigo, nin siquera entre as noticias, acabo de ler que o claustro do instituto de Tui decidiu cambiar o seu nome, que ata agora honraba ao noso filósofo Francisco Sánchez, coñecido como “o...\n27 de Xuño do 2012\nAfirma unha das grandes fortunas yankies, o carroñeiro Donald Trump, mangante de altura ao que os xornais chaman magnate, que España está enferma, con febre, e hai que aproveitalo.\n14 de Xuño do 2012\nTempos de paixón\nVivimos tempos apaixonantes, co corazón nas mans. A Historia con maiúsculas asáltanos en cada páxina de prensa, en cada telexornal. Nada é o que parece e o mundo semella metamorfosearse e cambiar de rumbo cada poucas horas.


A alta densidade de poboación aumenta o risco de enfermidades transmitidas pola auga | Consumer\nA alta densidade de poboación aumenta o risco de enfermidades transmitidas pola auga\nUn novo modelo permite predicir este tipo de patoloxías en calquera parte do mundo\nAs enfermidades infecciosas asociadas á auga adoitan ocorrer en zonas onde a densidade de poboación está en aumento, segundo unha nova análise global das condicións económicas e ambientais que inflúen no risco destes brotes. Un equipo de científicos da Universidade estatal de Ohio construíu unha enorme base de datos que contén información sobre, aproximadamente, 1.428 brotes de enfermidades relacionadas coa auga, rexistradas entre 1991 e 2008 en todo o mundo.\nMediante a combinación dos rexistros dos brotes con datos sobre unha variedade de factores socio-ambientais das rexións afectadas, os investigadores desenvolveron un modelo que pode utilizarse para predicir os riscos de brotes de enfermidades relacionadas coa auga en calquera parte do mundo. A investigación publicouse en PLoS “Neglected Tropical Diseases”.\nExisten cinco categorías diferentes de enfermidades asociadas á auga, en función do papel da auga no proceso de transmisión da enfermidade, pero a densidade de poboación é un factor de risco para todos os tipos destas enfermidades. Ademais, a calor prolongada e excesiva demostrou ser un condutor destas enfermidades, que se transmiten ás persoas por picaduras de insectos. O estudo mostra que os brotes notificados tenden a ocorrer en Europa Occidental, África Central, o norte da India e o sueste asiático. Estas rexións, así como América Latina e o leste de Brasil, están en maior risco de sufrir futuros brotes de enfermidades relacionadas coa auga, que van desde E. coli ao dengue.\nOs científicos estiman que un 4% das mortes -case dous millóns ao ano- e o 5,7% das enfermidades en todo o mundo débense a enfermidades infecciosas relacionadas coa auga insalubre, o saneamento e os problemas de hixiene. O control dos factores socio-ambientais que afectan os riscos do desenvolvemento de enfermidades asociadas coa auga é un primeiro paso para orientar as políticas que dan prioridade á distribución de recursos de saúde en todo o mundo. “Sabemos que a auga é esencial para a vida, pero tamén sabemos que é un vehículo que pode levar a certos riscos. Se entendemos os factores de risco das enfermidades mellor, poderemos informar as políticas a seguir e poderemos advertir a certos lugares que están en proceso de cambio ambiental global”, afirma Song Liang, autor principal do estudo e profesor de Ciencias de Saúde Ambiental.\nEntre os brotes notificados, o 70,9% eran enfermidades de orixe hídrica, un 2,9% debíanse directamente á auga, un 12,2% estaban relacionadas coa auga, un 6,8% co lavado con auga e un 7,3% coa auga dispersa. Case a metade causáronse por bacterias, un 40% polos virus e o resto polos parásitos. Mesmo con todos os datos dispoñibles, os investigadores suxiren que a súa base de datos representa só unha fracción dos brotes actuais que se produciron, debido a que a falta de notificación destas enfermidades é un problema común, especialmente en países en desenvolvemento.\nalta auga densidade enfermidades población-gl


Kiko Rey non adestrará ao Xove Lago\nNeste último, puxéronse a traballar arreo para solucionar o problema. A rumoroloxía situaba a Alberto López na Mariña a pasada semana porén se nada se torce será Miguel Sancosmed o substituto de Kiko Rey en Xove. Iso sí, Rey non deixa o clube co que ten «unha relación fenomenal» e mesmo axuda activamente na «procura do novo técnico». O mítico exxogador mariñán dirixirá na base do cadro verde e non pensa sacar o título de Nivel 2. Nas súas propias verbas: «Eu adestro para matar o gusaniño, non para vivir disto. Coa base chégame e tampouco me plantexo irme a unha Segunda ou Terceira Rexional».\nSabendo isto, falamos cos amigos do Santaballés. En concreto, co seu presidente Jesús Naseiro. Asegurounos que «a Federación comprometeuse a buscar unha solución para esta temporada e estamos á espera da súa chamada». Tamén, que «hai que agardar a ver se fan o Nivel 2 en Villalba». Aínda así, «Carlos Pena será o noso técnico», indicou Naseiro. A pesares de non ter a titulación que se solicita.\ncarlos pena jesús naseiro kiko rey miguel sancosmed santaballés Xove Lago\nPost AnteriorDiario dun mercado. Episodio 37


Aute, Alberto Cortez e Julia León actuarán en Vilagarcía - Canal Rías Baixas\nAute, Alberto Cortez e Julia León actuarán en Vilagarcía\nVILAGARCÍA> Luís Eduardo Aute, Alberto Cortez ou Julia León, actuarán este ano en Vilagarcía, no ciclo ‘Acústicos no Auditorio’.\nVILAGARCÍA> Luís Eduardo Aute, Alberto Cortez ou Julia León, actuarán este ano en Vilagarcía, no marco do ciclo de concertos Acústicos no Auditorio. Así o adiantou hoxe o edil de Cultura, Xosé Castro Ratón, que adiantou as liñas xerais da programación deste primeiro semestre.\nA primeira actuación terá lugar o 5 de febreiro, a cargo de Alberto Cortez, con entrada anticipada a 12 euros e a 15 na billeteira. Neste ciclo musical tamén está incluído o novo proxecto musical de Miguel Ángel Julián, Soul Tellers, que rematará cunha festa na que pinchará o mítico locutor de Radio 3 Jesús Ordovás. Pero amais neste semestre tamén haberá humor, a través dun ciclo de monólogos.\nA parte dos convenios con Caixanova e Agadic, Vilagarcía xestionou actuacións como a ofrecida o sábado pola Orquestra Nova da Sinfónica de Galicia, que xuntou unhas 600 persoas. No programa deste semestre figura tamén un espectáculo do poeta Carlos Oroza para o 12 de febreiro, ou, a obra de teatro De cerca nadie es normal, que será xa este venres ás nove da noite. O Concello tamén repetirá o ciclo Galegos Hoxe, para novos compositores galegos.\nArtigo anteriorO Céltiga perdoa e o Vilalonga lévase o derbi\nSeguinte artigoCésar Pérez: ‘As clases poderán reanudarse o xoves’\nO PP, disposto a mobilizarse para defender os postos de traballo...\nA Garda Civil de Rianxo detivo a tres mozos da localidade...\nA Festa da Raia recibe a 350 xubilados da provincia de...


O mes de xullo rematou sen precipitacións en Compostela - Xornal Galicia\n06 Agosto 2020 8419 votos\nPraza do Obradoiro. Foto: Santi Alvite\nEstatisticamente o mes de xullo é o mais seco na contorna de Compostela, porén é difícil que non se recolla un mínimo de choiva como ten sucedido este ano, segundo os rexistros do Observatorio Astronómico Ramón María Aller da USC. O seu director, José Ángel Docobo explica que facía 39 anos que isto non acontecía\nEstatisticamente o mes de xullo é o mais seco na contorna de Compostela, porén é difícil que no sétimo mes do ano non se recolla un mínimo de choiva como ten sucedido en 2020, segundo os rexistros do Observatorio Astronómico Ramón María Aller da USC. O seu director, José Ángel Docobo explica que facía 39 anos que non acontecía, sendo preciso remontarse a 1981, cando a longa seca se prolongou dende o 26 de xuño ata o 9 de setembro.\nHai agora catro anos, o profesor Docobo lembra que no Observatorio Astronómico Ramón María Aller da USC se mediron 1,2 litros/m2 en xullo e só 12,6 l/m2 en agosto, sendo entón o bimestre estival mais seco logo de aquel de 1981. Outros meses de xullo segundo os rexistros do observatorio universitarios, nos últimos cincuenta anos con precipitación moi escasa en Santiago, foron os de 1993 ( 0,9 l/m2), 2016 (1,2 l/m2), 1986 ( 1,8 l/m2), 1978 (4,2 l/m2), e 1984 ( 4,7 l/m2) . Mais atrás, tampouco chovera no xullo de 1967 é só 3,1 l/m2 no de 1969.\nEn marzo de 1997 a única precipitación fora inapreciable (menos de 0,1 litros/m2) en dúas xornadas, e en agosto de 1998 recollérase so 1 l/m2 nun dia. Outros meses con choiva por baixo dos 5 litros/m2 foron outubro de 2007 (2,7 l/m2) e maio de 1997 (4,2 l/m2).


Da distancia | O Ximnasio de Academo\n← Ponte sobre augas preguiceiras\nUnha barca ancorada na fluencia do Miño. A foto está tomada desde a vella ponte internacional de Tui-Valença unha tarde de verán. É unha ampliación dun detalle dunha foto máis larga e tamén máis longa que non ten maior interese.\nO normal é que tire fotos de obxectos contrastados e que encontren unha maior determinación nese contraste, como se dese xeito puidesen engadirlle un matiz orixinal á propia ontoloxía. Unha certa determinación, unha ilusión de achegamento.\nNeste caso interesoume a barca e o seu reflexo de sombra no río así como a presenza desas herbas afiadas na ribeira, multitude a contemplar o espectáculo do bote resistindo o empuxe das augas.\nO río reflicte un ceo de tarde azul e devalante nas horas previas ao solpor e a alpaca superficial ten matices escuros que delatan uns certos reflexos de árbores. Comprácenme os matices verdes das herbas e vermellos da baliza e o salvavidas nun tempo no que adoraba esa combinación de cores nunha imaxe saturada, case como un certificado de estilo, unha garantía de pracer e de deleite.\nTamén debeu interesarme a posición do bote no conxunto, cun salientable desprazamento do centro. Polo demais hai tamén un certo desenfoque gaussiano para acrecentar un aquel de impresionismo procurado desde o inicio.\nSon as fluencias das augas de Francia a finais do S. XIX que chegan até aquí despois de traspasar os iris e as retinas de moitos de nosoutros e as ópticas das cámaras na procura dese efecto de separación. A foto como constatación do irreparable afastamento das cousas. Dicía Baudelaire, citado por W. Benjamin, que o impresionismo contribuíra a fixar esa distancia nun tempo no que parecía que a ciencia finalmente acadaría o imposible noúmenon das cousas.


Gandeiros, cerqueiros e bateeiros - Xoán Antón Pérez Lema - Sermos Galiza - Diario de intereses galegos\n14 decembro 2015 07:38 h.\nDeterminadas actividades económicas que para o Estado no seu conxunto son secundarias, son para nós estratéxicas.\nDeterminadas actividades económicas que para o Estado no seu conxunto son secundarias, son para nós estratéxicas. Velaí a necesidade para Galicia, quer dunha grande influencia nas decisións estatais (que por poboación e PIB non podemos ter) quer dun moi amplo autogoberno que nos permita adoptar as decisións que nos interesen, sen que nos mediaticen outros co seu aceite, o seu turismo de sol e praia ou as súas laranxas.\nEstes días gandeiros, cerqueiros e bateeiros estean na rúa, enfrontados co Goberno galego pola súa falla de sensibilidade e interese na xestión de cadanseu sector.\nEn calquera País o Goberno estaría a fronte das reivindicacións destes sectores e traballando en solucións , tanto conxunturais como de futuro\nPola súa banda, os bateeiros de mexillón comezan mobilizarse perante o proxecto de lei de Acuicultura aprobado pola Xunta, que vai beneficiar á acuicultura industrial fronte á miticultura bateeira, baseada en milleiros de pemes que fixeron do mexillón galego o primeiro do mundo.\nEn calquera País o Goberno estaría a fronte das reivindicacións destes sectores e traballando en solucións , tanto conxunturais como de futuro. Por qué na Galicia non? É consciente Feijóo do dano que estes conflitos lle están a xerar á economía galega?\nbateeiros gandeiros cerqueiros


Vieiros: Galiza Hoxe - Grave situación de miseria dos pobos indíxenas do Paraguai\nMalviven á beira das autoestradas\nGrave situación de miseria dos pobos indíxenas do Paraguai\nAmnistía Internacional apura o goberno a tomar "medidas rápidas e urxentes" para protexer os dereitos dos pobos que foron botados dos seus asentamentos tradicionais.\nRedacción - 10:00 05/04/2009\nTags: AI Amnistía Internacional indíxenas Paraguai pobos indíxenas sawhoyamaxa yakye axa\nCativos dos sawhoyamaxa, xogando á pelota\nAs comunidades indíxenas yakye axa e sawhoyamaxa, do Paraguai, están vivindo situacións de pobreza extrema, segundo denuncia a ONG Amnistía Internacional. Ámbalas dúas etnias foron desprazadas dos seus asentamentos tradicionais, e obrigadas a vivir, en precarias condicións, á beira da autoestrada que vai de Pozo Colorado a Concepción, cun subministro irregular de auga e alimentos, e sen a atención médica axeitada.\nSegundo esta ONG internacional, ao non "tomar medidas suficientes e rápidas para protexer os dereitos destes pobos", o goberno de Paraguai -que preside Fernando Lugo, da Alianza Partiótica para o Cambio-, está "obrigándoos a vivir na miseria".\nNos anos 2005 e 2006, fronte a esta situación, que cada vez se ía agravando máis, a Corte Interamericana de Dereitos Humanos obrigou as autoridades paraguaias a devolver as súas terras a ámbalas dúas comunidades, fixando como prazo máximo para o facer o 13 de xullo do ano pasado, para a comunidade yakye axa; e o 19 de maio deste ano para a comunidade sawhoyamaxa. A corte ordenou tamén que até que se cumprise a sentenza, Paraguai debíalles proporcionar ás comunidades servizos básicos que asegurasen a súa supervivencia. Porén, segundo constata AI, dende que esta Corte ditou sentenza, perto de 30 membros destas comunidades morreron a causa de enfermidades que se poderían ter curado. Nos últimos catro meses, seis membros dos sawhoyamaxa finaron de diarrea e vómitos, catro deles meniños de menos de dous anos.\n"Nestas condicións, corre perigo a supervivencia mesma dos yakye axa e os sawhoyamaxa", sinalou esta semana Louise Finer, investigadora no Paraguai de Amnistía Internacional., mentres presentaba o informe elaborado por esta entidade sobre as comunidades indíxenas neste país sudamericano. "O goberno pode demostrar o seu compromiso cos dereitos dos pobos indíxenas acatando plenamente as decisións da Corte. Estas dúas comunidades xa agardaron de máis", acrecentou a representante de AI. Porén, neste seu informe, dende a ONG internacional recoñecen que o presidente Fernando Lugo xa deu algúns pasos para a protección destes pobos, como a presentación dun proxecto de lei de expropiación das terras que reclaman os yakye axa, e que está á espera da súa aprobación no Congreso.\nOs pobos indíxenas en Paraguai\nNa actualidade hai uns 108.600 indíxenas neste país latinoamericano, un 1,7% da poboación, aínda que as cifras probabelmente sexa maiores. O dereito ás terras é crucial para estes pobos, xa que é un elemento vital do seu sentido de identidade, o seu principal sustento e a súa forma de vida. Segundo o último censo, o 45% desta poboación non goza da propiedade legal das súas terras.\nA Constitución do Paraguai e o dereito internacional recoñecen o dereito dos pobos indíxenas a conservar as súas terras comunais, e exíxelle ao Estado que estas sexan proporcionadas, sen custe ningún. A nivel internacional, ademais, Paraguai aprobou a Declaración das Nacións Unidas sobre os dereitos dos pobos indíxenas.\nNenos da etnia yakye axa xogan ao fútbol á beira da estrada de Pozo Colorado


FEDACE | FEGADACE\nTag Archives: FEDACE\n12 Xaneiro 2015 by Federación Galega de Dano Cerebral Deixar un comentario\nInformación extraída da páxina web de FEDACE. UNIR Cuidadores, entidade impulsada pola Universidade Internacional de La Rioja que, entre outros proxectos, desenvolve actividades de formación para coidadores de persoas con […]\nObradoiro de xestión de proxectos de FEDACE\n19 Setembro 2014 by Federación Galega de Dano Cerebral Deixar un comentario\nInformación extraída da páxina web de FEDACE. Este fin de semana desenvolverase a segunda sesión do obradoiro FEDACE ‘Planificación e Xestión de Proxectos das asociacións de DCA en tempos de […]\n16 Xullo 2014 by Federación Galega de Dano Cerebral Deixar un comentario\nInformación e cartel extraídos da páxina web de FEDACE. O 26 de outubro celebrarase o Día do Dano Cerebral, unha oportunidade para facer especial fincapé nas demandas e as […]\n11 Xullo 2014 by Federación Galega de Dano Cerebral Deixar un comentario\nInformación e imaxe extraídas da páxina web de Sarela. Sarela conta na súa web cunha sección de recomendacións para as persoas e familias con dano cerebral adquirido. É especialmente importante […]\nAsemblea Xeral de FEDACE\n18 Xuño 2014 by Federación Galega de Dano Cerebral Deixar un comentario\nInformación extraída da páxina web de FEDACE. O pasado sábado 14 de xuño reuníronse en Madrid os representantes do movemento asociativo de persoas con Dano Cerebral Adquirido e familias para […]\n7 Abril 2014 by Federación Galega de Dano Cerebral Deixar un comentario\nA Federación Española de Daño Cerebral (FEDACE) publicou o venres o boletín Compartir de marzo, no que as asociacións galegas de dano cerebral temos un especial protagonismo. FEDACE cedeunos un espazo para […]


O Concello xa está a prepara-la festa da Fraga – Asociación Informática Amigus\nO Concello xa está a prepara-la festa da Fraga\nNova do 29 Maio, 2004\n[RTVi-As Pontes] O Concello das Pontes trata de involucrar a toda a cidadanía na organización da Romaría da Fraga. A dous meses da celebración desta Festa popular, onte abriuse un ciclo de reunións cos distintos sectores da poboación. O primeiro contacto foi cos presidentes das asociacións.\nUnha comisión formada polos concelleiros de Cultura, Participación Veciñal e Deportes acudiu onte á Casa Dopeso para escoita-las proposicións dos responsables das asociacións con respecto á romaría da Fraga.\nNon houbo conclusións, pero sí compromisos por parte do grupo de goberno de seguir traballando na mesma liña, de convocar a tódolos sectores da sociedade, cun único fin, que as medidas que se adopten obteñan o consenso, senón unánime sí da maioría. Onte estiveron moitos dos responsables das asociacións, cerca dunha trintena, pero non todos. Sobre todo botouse en falla a representación da xuventude.\nAs suxerencias dos asistentes á reunión centráronse en dous temas, a limpeza do parque da Fraga e a capacidade do recinto. En canto á limpeza, a reunión de onte serviu para bota-la vista atráis e recorda-lo aspecto no que queda esta área de esparcemento ano tras ano.\nE é que aínda que cada vez hai máis romeiros que recollen a parcela que ocupan o 25 de Xullo, o certo é que todavía hai moita máis xente que non se preocupa de elimina-los restos das súas merendas, tendo que encargarse deste cometido o persoal do Concello. Estes traballos prolónganse normalmente ata finais do mes de Agosto, e mentras tanto o Parque da Fraga aseméllase máis a un vertedoiro incontrolado.\nEn canto á capacidade do recinto falouse de que a Romaría da Fraga recibe cada ano maior cantidade de romeiros, e polo tanto o Parque quédase pequeno para acoller a tal cantidade de público. E é que desde que foi declarada Festa de Interese Turístico, a sona da nosa romaría estendeuse por todo o país. De continuar esta tendencia á alza, chegará o momento de buscar solucións ó problema do espacio.\nNas próximas dúas semanas convocaranse novas reunións para seguir falando da romaría da Fraga. As seguintes xuntanzas faranse coa xuventude nos IES Castro da Uz e Moncho Valcarce e tamén no Colexio Monte Caxado.\nOs discos duros non gustan das tormentas\nFlash Player 7 para Linux


Tito Nelly, Lastenia Montesinos, Rusbel Chimentry, José Alcebiades "Quemazón", Evangelina e Francisca e Juan Ibarra son os personaxes reais que impregnaron de vida a esta obra coreográfica. A pesar das súas desgrazas persoais, a pesar das desgrazas políticas e sociais da zona na que habitan, como se de maxia se tratase, seguen crendo na vida. Seguen bailando, tocando e cantando, crendo no amor e na poesía. Este espectáculo non pretende narrar as súas vidas, nin a situación de onde viven, pero si mergullarse nese mundo cheo de símbolos, estados anímicos e momentos de reflexión.\nCarmen Varela, Billie Pérez e Silvia González son os intérpretes que, xunto a Cristiane Boullosa e Francesc Bravo, interveñen en Los olvidados, un traballo coreografiado por Boullosa para Rayo Malayo, compañía creada por Bravo hai 15 anos. En todo este tempo colaboraron con diversas formacións e danzantes, pero cunha única constante: o compromiso co público, o gozo de bailar e a enerxía do corpo potenciada pola música.\nDesde o seu inicio, a forza de Rayo Malayo impregnou os principais festivais de danza contemporánea en España e nalgúns espazos de países como Filipinas, Italia, Colombia e Marruecos. En 15 anos coreografiou máis de 20 espectáculos: Situaciones Cortas, El Ring, El interior, Historia Pélez, Visto, leído… No miro, Canal para dos, Achotres, Kanal Directo, El Forat Cosmic, Por mi lado, Dens, oli, pedra, Trans-lata-madre , etc. En colaboración con Cristiane Boullosa crea "¡Ay! en la vida" para o colectivo Sobresaltos (Colombia), "De meninas e soños", para a Cía. Dobre Xiro, "Pau Linda", estreada no Festival Escena Contemporánea de Madrid, "Amor de mare" para o colectivo MarcaPasos, estreado en Chef Chouen (Marruecos), "Silencio de Paso" para o colectivo Sinffin, encargo para o Día Internacional do Museo (Madrid).\nAs entradas para Los olvidados poranse á venda no despacho de billetes do Salón Teatro desde dúas horas antes do comezo do espectáculo. O prezo das localidades é de 10 euros, ao que se apican os descontos habituais.


Concello de Curtis - O Concello de Curtis amplía os días de celebración de Entroido cunha programación para todas as idades\nVostede está aquíActualidadeO Concello de Curtis amplía os días de celebración de Entroido cunha programación para todas as idades\nO Concello de Curtis amplía os días de celebración de Entroido cunha programación para todas as idades\nComenzará o día 3 coa II Ruta dos Sabores do Entroido en Curtis e Teixeiro, e finalizará o día 6 con Don Carnal e Dona Cuaresma.\nO Goberno local repartirá no concurso de disfraces 900 euros en premios, que serán bonos para o comercio local.\n23/02/2019.- A área de Cultura do Concello de Curtis amplía este ano os días de celebración do Entroido cunha programación para todas as idades.\nAs festas darán comezo o domingo, día 3, coa II Ruta dos Sabores do Entroido en Curtis e Teixeiro, na que os bares e restaurantes de ambas as localidades ofrecerán tapas e bocados elaborados con produtos típicos de entroido.\nO luns, día, 4, os nenos e nenas terán un protagonismo especial coa organización dos obradoiros infantís de disfraces e caretas, que se desenvolverán de 11.00 horas a 13.00 horas no Edificio Multiusos de Curtis e no Edificio Usos Múltiples de Teixeiro.\nO martes, día 5, será o día grande coa festas e concursos de disfraces, que se celebrarán a partir das 17.00 horas no Edificio Multiusos de Curtis e no Pavillón de Teixeiro. Estableceranse, un ano máis, dúas categorías de disfraces, o concurso infantil, ata os 16 anos, e o concurso de adultos.O Goberno local repartirá 900 euros en premios, que serán bonos para compra no comercio local.\nO mércores, día 6, celebrarase a despedida do Entroido con Don Carnal e Dona Cuaresma, para á que se organizarán contacontos e manualidades do enterro da sardiña. Será de 11.30 a 13.00 horas no Edificio Multiusos de Curtis e no Edificio Usos Múltiples de Teixeiro.


LETRAS ANTES DAS LETRAS | Tirar do fío\nLETRAS ANTES DAS LETRAS\nPoblicado o Maio 23, 2013 por Helena Villar Janeiro\nSendo convidada pola Federación de Entidades Galegas en Cataluña a pronunciar unha conferencia sobre os 150 anos de Cantares gallegos estiven no Centro Galego de Barcelona participando tamén das súas actividades arredor do 17 de maio. O seu presidente, Manoel Carrete Rivera, historiador e investigador incansable nos documentos da galeguidade con ese brío que dá a xuventude e a crenza no país, ensinoume o libriño-xoia Fiesta gallega de las letras, organizada por el Centro Gallego de Barcelona, y celebrada en el teatro Poliorama de dicha condal ciudad el día 18 de junio de 1950.\nHai que volver a esa época para valorar o que este evento significaba, comprender o uso do castelán e aínda algunhas concesións do mantenedor, o poeta e maxistrado Manuel Casado Nieto -que case ao remate do seu discurso fai unha longa e moi aplaudida referencia a Rosalía de Castro-, á idea imperante de España, pois todo debía pasar censura. A festa nacía dun certame literario que convocara o Centro Galego, presidido por Francisco Eyré Fernández. Na modalidade A (poesía en galego) gañou M. Cuña Novás co poema “Noite maior”. Mais, dada a calidade dos traballos presentados, créase un premio de 500 pesetas para o poema “Rondeau en louvor dunha dona catalana que morreu peleriña en Compostela aonde fora por unha pena de amor”, que resultou ser de Álvaro Cunqueiro, e dous de 250 cada un para os poemas “Froles do mar de Vigo”, de José Díaz Jácome, e “Roseira do teu mencer”, de José M. Álvarez Blázquez. E aínda houbo mención honorífica para “A barca da saudade”, de Fermín Bouza Brey.\nNa modalidade B (prosa sobre a influencia da poesía trovadoresca provenzal en Cataluña e Galicia) o gañador foi un catalán, pero pola súa calidade, acordouse crear un accesit de 500 pesetas para o traballo presentado co lema “Languedoc”, de Francisco Fernández del Riego. Lamenta o xurado non poder, por circunstancias económicas, premiar outros traballos de ambos grupos pola súa valía. As outras dúas modalidades, C e D, declaráronse desertas.\n“Medra xa a hedra polos dous lirios de leite das túas pernas\naínda que o derradeiro paso da danza medra na frauta do xograr.\nEscoitas a don Tristán que morre salaiando: On és l’anell de la promesa?”.\nXa estaba aquí o mellor Álvaro Cunqueiro. Xa había no Centro Galego de Barcelona Letras antes das Letras.\n2 opinións sobre “LETRAS ANTES DAS LETRAS”\nricardo souto morano o Maio 23, 2013 ás 8:55 pm dixo:\nFesta da festa, pois según me din casi hai mais galego alí que aquí, hoxe por hoxe.\nHelena Villar o Maio 23, 2013 ás 9:06 pm dixo:\nNo ambiente que nós nos movemos, case si. En Cataluña tamén é certo que teñen o modelo catalán que anima á dignidade. Noutra emigración é máis difícil.


Disolución | El sedàs\n“Un bico na porta do hotel, outro en cada chanzo da escaleira, un abrazo apaixonado no ascensor, máis bicos polo corredor e, finalmente, no cuarto, espíronse mutuamente e fixeron o amor.\nEsta vulgar sucesión de lances puido non ser máis que un encontro agradábel desde os puntos de vista sensitivo e emocional, entre dous mozos novos. Mais a natureza, que tiña outros designios, obrara de forma que, naquel preciso momento, na trompa de Falopio esquerda de Matilde se achase asentado un óvulo maduro recentemente conformado, e que fose localizado por un dos espermatozoides xerminados no túbulo seminífero do testículo dereito de Raimundo e exaculados no clímax do encontro, producíndose entre ambos os gametos unha unificación estructural tan profunda que provocaría a súa mutua disolución dentro dun todo máis complexo de orde netamente superior. Isto sucedeu cando eran xustamente as 23:19 horas.\nNaturalmente, naqueles primeiros segundos da miña vida, eu, e este eu utilízoo con todas as reservas, non souben da miña existencia. Non era máis que un cigoto, isto é, unha célula diploide plasmática, multicromosómica, organicamente débil e en situación preembrionaria. Nese momento, xa era eu; mais aínda non era eu, porque non sabía que era eu. Dentro da lóxica flaccidez da miña consciencia nin sequera balbucinte, non tiña a menor noción da miña existencia obxectiva como ente individual diferenciado no conxunto do universo.\nE así seguiu sendo durante os nove meses que durou o proceso de xestación. Eu, ese eu arcaico que me precedeu, existía nun mundo escuro, silencioso, un mundo difuso e concentrado á vez, aforme, estático, multisensitivo e autosuficiente, que vivía só pendente de si mesmo. No ventre de Matilde, desenvolvín o meu físico en lenta e traballosa maduración átomo a átomo, célula a célula, órgano a órgano. Nese tempo, á vez que se me formaba o corpo, prevía hábitos, singularizaba aptitudes, forxaba mecanismos mínimos de comportamento con disciplente parsimonia. Foi unha época feliz, despreocupada, un tempo de visceral plenitude como non lembro que se repetise.\nQue durou ata o momento en que, de maneira inexplicábel, me encontrei ofrecendo resistencia contra unha forza que me empurraba, que me quería expulsar fóra da miña casa primordial.”\nManuel Lourenzo González, O xardín das pedras flotantes


Alfonso Rueda: “só a unión de todos os moderados evitará experimentos populistas co emprego, as pensións ou o estado de benestar”\n“Fronte aos que queren que votedes con sentimentos, nós dicímosvos que votedes co sentido común”.\nApela “ao voto dos que apostan polo modelo dos grandes países de Europa, na que os grandes partidos se poñen de acordo para todo, e dos que non queren para España o modelo de Venezuela”.\nCangas, 20 de xuño de 2016.- O presidente do PP de Pontevedra, Alfonso Rueda, salientou hoxe que o próximo domingo hai que ir ás urnas conscientes de cales son as dúas opcións que se plantexan, e que “son incompatibles, porque a final do domingo xógase entre PP ou Podemos”. Por iso animou a que “todas as persoas que apostan polo crecemento, pola seguridade, pola tranquilidade, pola certeza... voten ao Partido Popular”, porque entende que “só a unión de todos os moderados evitará experimentos populistas co emprego, coas pensións ou co estado de benestar”.\nO líder provincial dos populares apelou “ao voto dos que non queren experimentos con gaseosa, daqueles que apostan polo modelo dos grandes países de Europa, na que os grandes partidos se poñen de acordo para todo, e dos que non queren para España o modelo de Venezuela”. Por iso diferenciou que “Podemos quere que votedes cos sentimentos, pero nós dicímosvos que votedes co sentido común”.\nFoi durante o mitin que os populares celebraron esta noite en Cangas, e no que Alfonso Rueda estivo acompañado pola candidata número 2 do PP de Pontevedra ao Congreso, Irene Garrido, e o presidente local do partido, Jose Enrique Sotelo. O presidente provincial sinalou que “xa está moi claro cal é o modelo que Pablo Iglesias quere traer para España”, referíndose a que “o seu tridente son Maduro, Tsipras e Zapatero”. Alfonso Rueda criticou que “mentres o PSOE intenta a gochar a Zapatero e a súa nefasta xestión, Pablo Iglesias lle pide consello cando o que debería pedirlle son explicacións”.\nO líder dos populares puxo en cuestión a fiabilidade dun partido “que din unha cousa en Cataluña e outra en Madrid; que defenden unha idea nun barrio obreiro e a contraria nun barrio acomodado, e que falan dunha forma aos parados e doutra moi diferente aos que están traballando”. Isto contrasta, segundo Alfonso Rueda, co que ocorre en Galicia, “onde non din nada, porque nin están nin se lles espera”. Criticou que “do mesmo xeito que os galegos non pintan nada para Podemos, como tampouco o fai a súa sucursal de En Marea”.\nO presidente do PP de Pontevedra criticou que seis meses despois haxa que repetir as eleccións, algo que non pasou nunca en España e que é culpa “dos que perderon, dos que non gañaron as eleccións, que non souberon ter a intelixencia suficiente para deixar que en España houbera un goberno co partido que gañou nas urnas”. Nesta liña, di que “a xogada de Podemos era clara. Primeiro dinamitar a Esquerda Unida e agora ao PSOE, porque o que quería Pablo Iglesias era ser presidente, non vicepresidente”.\nAlfonso Rueda pediu que se reflexione, “para ver como estábamos hai catro anos, e o que pasou nestes seis meses”. Defende que o PP “é unha garantía de estabilidade, de certeza, de progreso e de unidade”, e recordou que é o único partido que se presenta co aval da súa xestión, e coa experiencia necesaria para non dar nin un paso atrás na recuperación económica.


A prostitución a debate - AC Alexandre Bóveda\nO 8M supuxo ter que abordar unha cuestión que a día de hoxe segue sen pecharse dentro do feminismo. Houbo quen preferiu obviar o tema para non xerar fractura, e outra xente falou en nome de todo o feminismo autodenominado abolicionista. Quizás ningunha das dúas opcións sirvan para construír desde o consenso cara o futuro . Debates como este deberían darse durante todo o ano e contando con diferentes opinións. A prostitución non se reduce a dous posicionamentos senón a un gran abano de opinións e propostas.\nDebater e construír, a isto chama esta cita do luns 1 de abril ás 19:30: A prostitución a debate.\nEva García Amador, activista feminista\nMarta Casal, socióloga e activista feminista\nMaría Cano, activista polos dereitos das e dos traballadores do sexo\nMariña Loureiro, activista feminista\nSaisei-chan, traballadora sexual.\nCristina Bajo, activista feminista MMM


Outono coa cultura clásica: Gastronomía romana\nDende o 05/12/2017 ata o 12/12/2017\nCorazón do Barrio 2017 estará adicado á cultura clásica. Ofrecemos unhas actividades de recreación histórica da man da Asociación de Recreadores de Galicia e da Asociación Hispania Romana. Ademáis completamos a oferta cunha selección de materiais da biblioteca vinculados á antigüidade de Grecia e Roma.\nPara pechar o ciclo Corazón do barrio deste ano teremos outra sesión na que seguiremos afondando nas costumes da vida cotiá en época romana. Esta vez adicarémola á gastronomía.\nA comida en Roma non era tan diferente da que podemos atopar hoxe en día na costa norte do Mediterráneo. De feito, a forma de comer dos romanos é perfectamente adaptable ao formato tapa ou pintxo da España actual.\nNa biblioteca haberá unha suculenta exposición e degustación de receitas romanas a cargo da Asociación de Recreadores de Galicia.


Experimento de Meselson e Stahl - Wikipedia, a enciclopedia libre\nexperimento de Mendelso e Stahl\nO experimento de Meselson e Stahl, realizado en 1958, permitiu demostrar que o mecanismo de replicación do ADN segue un modelo semiconservativo, descartando así os modelos conservativo e dispersante que se propuxeran até o momento.\nExperimento[editar | editar a fonte]\nPara iso criaron células de Escherichia coli en presenza de nitróxeno-15, un isótopo do nitróxeno máis pesado do que adoita. Así, o isótopo incorporouse ás cadeas de ADN que se ían sintetizando, facéndoas máis pesadas.\nUnha vez acadado o primeiro obxectivo, as células foron transferidas a un medio que contiña nitróxeno-14, é dicir, un medio máis lixero, onde continuaron o seu crecemento (división celular, que require a replicación do ADN). Purificouse o ADN e analizouse mediante unha centrifugación en gradiente de cloruro de cesio, onde hai máis densidade no fondo del tubo ca na parte media do mesmo.\nModelos de replicación do DNA\nNa primeira xeración (figura 2.b) obtívos unha única banda de ADN con densidade intermedia. Na segunda xeración (figura 2.c) obtivéronse dúas bandas, unha con densidade lixeira e outra con densidade intermedia ou híbrida. Na terceira xeración obtivéronse dúas bandas, unha lixeira (cunha abundancia do 75%) e outra intermedia (co 25% restante).\nA banda intermedia ou híbrida representa unha molécula de ADN que contén unha cadea pesada (orixinal) e outra lixeira (de nova síntese). As cadeas lixeiras representan unha molécula de ADN na que as dúas cadeas foron sintetizadas (non existían aínda cando as células foron postas en presenza de nitróxeno-15.\nO feito de que cada vez haxa máis moléculas lixeiras e se manteña o número de moléculas intermedias amósanos que a replicación do ADN é semiconservativa. Se fose conservativa, aparecería sempre unha banda pesada e o resto lixeiras (figuras 1.a, 1.b, 1.c) . Se fose dispersante só aparecerían bandas híbridas de densidade intermedia en todas as xeracións.\nBramhill, D., e Kornberg, A. 1988. A model for initiation at origins of DNA replication. Cell 54:915-18.\nTraído desde «https://gl.wikipedia.org/w/index.php?title=Experimento_de_Meselson_e_Stahl&oldid=5896196»


Feijóo di que, ante aos que falan con catastrofismo e superficialidade, o PP é o único que cre e defende o rural ~ Rías Baixas Tribuna\nFeijóo di que, ante aos que falan con catastrofismo e superficialidade, o PP é o único que cre e defende o rural\nRBT abril 15, 2019 ESPAÑA, GALICIA\nO presidente do PP de Galicia, Alberto Núñez Feijóo, salientou que, fronte aos partidos que falan con catastrofismo e superficialidade, o PP é o único que cre e defende o rural: “O que menos precisa a España baleira son palabras baleiras”.\nAsí, durante unha visita a unha explotación gandeira en Lamaboa (Lugo), o líder do PPdeG destacou que, a diferenza do resto de formacións para os que o rural é un mero trámite, o PP conta cunha axenda do rural completa, con propostas detalladas e concretas. Neste punto, sinalou que un Executivo que goberna directamente co populismo, o nacionalismo e o independentismo; que arrisca o traballo das familias que traballan en Ence e das que venden madeira en Galicia; ou que cambia o regulamento de costas ameazando edificacións, depuradores, colexios, cetáreas, fábricas de conservas ou 3.500 explotacións bateeiras, non pode defender o rural\nO PP RESPONDE AOS PROBLEMAS DO RURAL\nApuntou que, ante dificultades deste ámbito, o Partido Popular é a única formación que ten respostas. Así, dixo que, ante o problema demográfico, é preciso un modelo de financiamento que prime a dispersión e o avellentamento de lugares como Galicia e cunha política fiscal que priorice vivir no rural.\nDo mesmo xeito, avogou por unha lexislación que dea prioridade ás tramitacións das industrias que se queiran implantar no rural; por un plan para a xestión das crises agrarias e a estabilización das rendas; por acceso a Internet, para continuar homologando as condicións de vida no ámbito rural e urbano; e porque o interior de Galicia estea no mapa coas mesmas infraestruturas que outros lugares de España.\nFeijóo recalcou que o futuro do rural tamén se xoga nas institucións comunitarias, dee aí que sexa fundamental un goberno forte e que saiba negociar con Europa e “non un goberno títere que para gobernar necesite dos independentistas e dos nacionalistas”.\nO RURAL, NO ADN DE GALICIA\nPara o líder do PPdeG, o rural está no ADN de Galicia e que vai seguir marcando o futuro da nosa comunidade: “É posible conxugar rural e futuro”. Así, fronte aos que o desprezan, din que non hai expectativas e só lle saben atribuír estereotipos, Feijóo fixo fincapé en que o Partido Popular está disposto a seguir traballando por el e que aposta por políticas que atraian cada vez máis xente a vivir no rural e do rural. Por iso, pediu o voto para poder seguir dotándoo de recursos e oportunidades.\nAsí mesmo, resaltou que o Goberno galego demostra con feitos de que é unha garantía para o rural: ao destinar recursos a axudar ás familias con fillos; ao loitar contra o despoboamento, aprobando un Plan de Impostos Cero para adquirir ou permutar parcelas e para que os mozos e as familias numerosas poidan mercar unha vivenda máis barato nas vilas e nas aldeas; ao atraer emprendedores, impulsando indicacións xeográficas protexidas; ao mellorar a rendibilidade das explotacións, para o que xa se está traballando nunha lei de recuperación e posta en valor da terra; e ao potenciar o rural como lugar apto para novos sectores, como o polo aeronáutico de Lugo.


Novas – Página 4 – Piscina, Ximnasio, Spa de Caldas de Reis\nO vindeiro domingo 28 de outubro, as instalacións (Piscina, Spa e Ximnasio) permanecerán pechadas por disputarse a 1ª Xornada da Liga Galega de Salvamento Acuático 18-19, organizada polo Club Acuático Umia, que se disputará durante todo o día (mañá e a tarde).\nO acceso ás gradas será libre. Unha boa opción para desfrutar do nivel competitivo dos deportistas participantes e apoiar ós socorristas de Caldas e a súa comarca.\nNOVOS GRUPOS DE PILATES\nA partir do mes de outubro, e para toda a temporada 2018-19, abrense novos grupos e horarios de Pilates. Mañás e tardes.\nInformación e inscripcións na recepción.\n11 agosto, 2018 2 septiembre, 2018\nO vindeiro 20 de agosto abrese o período de matrícula para os cursos infantís e para nenos da temporada 2018-19 que comenzará en setembro.


ENLACE A RECURSOS DIDÁCTICOS\nNeste enlace hai recursos para a materia de lingua e literatura. Presentacións de temas\nComentarios (0) - Categoría: MATERIAIS DIDÁCTICOS - Publicado o 28-03-2009 12:37\nPOEMA VANGARDISTA: MARÍA BARREIRO\nMaría Barreiro, de 4º da ESO, deulle a súa particular estrutura aos versos da clase.\nComentarios (1) - Categoría: CREACIÓNS ALUMNADO - Publicado o 27-03-2009 14:01\nPresentación cos principais movementos vangardistas.\nComentarios (2) - Categoría: MATERIAIS DIDÁCTICOS - Publicado o 27-03-2009 09:11\n"RAMÓN" NA BIBLIOTECA: LECTURAS DRAMÁTICAS\nCelebramos o Día Mundial do Teatro cunha lectura dramática na biblioteca. De novo foi ?Ramón? de Sergi Belbel, adaptada por Begoña Muñoz e readaptada nesta ocasión para 8 personaxes, a que logrou arrancar os risos e os aplausos do público. Noraboa para as e os protagonistas de 3º C de ESO: Pablo, Marta, Andrea Rodríguez, Lucía, Andrea Feijóo, Manuel, Eva e Diego.\nSe queres información sobre pica aquí.Sergi Belbel\nComentarios (0) - Categoría: DATAS PARA NON ESQUECER - Publicado o 27-03-2009 00:02\nComentarios (0) - Categoría: MATERIAIS DIDÁCTICOS - Publicado o 26-03-2009 17:35\nO FILME O CLUB DA CALCETA BASEADO NA NOVELA HOMÓNIMA DE MARÍA REIMÓNDEZ VENCEDOR DO FAMAEST 2009\nO Club da Calceta sae vencedor do Famafest 2009\nO xurado felicitou a "profunda reflexión sobre a condición feminina" do filme dirixido por Antón Dobao e baseado na novela homónima de María Reimóndez.\nMARÍA REIMÓNDEZ impartiu unha charla no no Lagoa hai 2 anos sobre a novela O club da calceta e sobre o labor da ONG Implicadas no Desenvolvemento, organización da cal é presidenta.\nComentarios (0) - Categoría: NOVAS DE INTERESE - Publicado o 25-03-2009 19:25\nO 27 de marzo conmemórase o Día Mundial do Teatro, declarado polo Instituto de Teatro Internacional como recoñecemento ao importante papel que desempeña na vida das persoas.\nOs beneficios que aporta o teatro no ámbito educativo son moi valiosos, pois permite adquirir habilidades sociais que contribúen á formación integral das persoas. A súa práctica incrementa a competencia social e cidadá, axuda a coñecerse e coñecer os demais, potencia a empatía e a resolución dos conflitos a través do diálogo, desenvolve a sensibilidade e a creatividade e favorece a adquisición da competencia comunicativa.\n? O poder esencial do teatro é deixar de lado todo o que separa as persoas: diferenzas de raza, de educación relixiosa ou política, diferenzas de linguaxe. En cambio pon de relevo todo o que as persoas teñen en común: o riso e as bágoas, a alegría e a tristeza, a felicidade e a angustia, ou sexa o que é dominio do corazón. O teatro fai aparecer o corazón común de todas as persoas, nisto é o máis eficaz vehículo de paz.?\nJean Louis Barrault (actor e director francés)\nRescatamos estas palabras de Begoña Muñoz Saá( dramaturga e profesora de Lingua e Literatura Galegas e Teatro no IES Otero Pedrayo de Ourense) que impartiu unha charlla interactiva sobre teatro no IES Lagoa de Antela hai 3 anos e concedeu unha entrevista a un grupo de alumnas e alumnos de 4º da ESO. Nas clases de teatro traballamos con textos creados ou adaptados desta dramaturga tan comprometida co teatro e a educación.\nP-\tPensa que o teatro pode ser unha cura ou remedio emocional?\nR- Si, o teatro é unha maneira para coñecerte moitísimo, pois cada vez que tes que representar un personaxe tes que facer un estudo de como ese personaxe actuaría. Por exemplo, se ti tes que representar unha persoa que ten SIDA, evidentemente ti non podes enfermar para poder representalo ben pero si que te tes que documentar, igual que para facer de prostituta tes que documentarte. Un bo actor e unha boa actriz teñen que ser, primeiro, uns grandes observadores da realidade e, segundo, teñen que ser unhas persoas moi tolerantes, pois saben perfectamente o que poden sentir as persoas nun momento determinado. Se ás persoas conflitivas, ás que teñen algún tipo de problema social ou un sistema de valores desaxustado,como son os alumnos machistas, que teñen un desprezo absoluto da muller, lles fas vivenciar o que sente unha persoa que sofre, unha muller manipulada ou unha muller desprezada- é horroroso porque se poñen fatal- podes conseguir que se sensibilicen e cambien de actitudes. A estas persoas, que desprezan os homosexuais e lles chaman maricóns, en teatro, mediante as improvisacións, pódeslles facer comprender o que un home homosexual podería sentir nesa circunstancia.\nP-\tEscolle unha obra e un personaxe, ese con quen te identificarías.\nR- Ofelia, por exemplo, pero identifícome, sobre todo, coas mulleres que padecen algún tipo de maltrato, as mulleres que están doídas, as mulleres que sofren, todas as mulleres que aparecen nas obras de teatro con algún tipo de estigma. Porque independentemente de que ti non vivas a experiencia do maltrato si que te sentes maltratada constantemente pola vida. A vida dos homes segue sendo nestes momentos máis fácil cá nosa, é o que penso, hai unha diferenza enorme e iso é tan inxusto... A única esperanza que teño é que estas cousas vaian cambiando; as miñas fillas, por exemplo, dende logo non van educadas como fun eu, para soportar o que eu soportei. Isto ten que cambiar porque a comodidade de vida que teñen os homes, en xeral, en comparación coa vida das mulleres, é abismal; é tan evidente esta inxustiza que eu non entendo como todo o mundo non reacciona.\nComentarios (0) - Categoría: DATAS PARA NON ESQUECER - Publicado o 24-03-2009 11:44\nPOEMA VANGARDISTA SOBRE CADROS EXPRESIONISTAS\nO alumnado crea un verso inmediatamente despois de ver un cadro expresionista e, a continuación, elabórase un poema cos versos. A idea é de Carlos Negro e o experimento é motivador.\nUnha alumna de 4º B de ESO, Úrsula Casado, ofrécenos a súa orixinal versión a partir dalgúns versos de compañeiras e compañeiros.\nComentarios (0) - Categoría: CREACIÓNS ALUMNADO - Publicado o 19-03-2009 21:06\nRECITAL/ CONSELLO DA CULTURA GALEGA\nRecollemos da páxina do Consello da Cultura Galega un material sonoro interesante. Nas palabras que introducen:\nRecital antolóxico da poesía galega dos séculos XII ao XX O 24 de xullo de 1956, o Teatro Castelao do Centro Galego de Bos Aires viviu unha emocionante xornada. Eduardo Blanco Amor, dirixindo a varios destacados actores galego-arxentinos, organizou un recital que pretendía abranguer toda a literatura galega até a actualidade do momento.\nRecital promovido por Blanco-Amor/ Consello da Cultura Galega\nComentarios (0) - Categoría: MATERIAIS DIDÁCTICOS - Publicado o 18-03-2009 09:27\nLITERATURA MUSICADA: CADERNO DE LINGUA\nNesta sección de literatura musicada de Caderno de Lingua podedes encontrar versións de poemas musicados e outras propostas interesantes. Literatura musicada\nComentarios (0) - Categoría: MATERIAIS DIDÁCTICOS - Publicado o 18-03-2009 09:11\nXENTES DO IES LAGOA DE ANTELA NO BEN FALADO\nBen Falado é un programa da Televisión de Galicia que se emite ás 15:30, logo do tempo, e aborda cuestións de interese lingüístico. O venres 13 de marzo dedicouno ao documental sobre o Entroido que están confeccionando alumnas de 4º da ESO dirixidas polo profesor de Matemáticas Roxelio Barbosa, a quen, como se di agora na xiria estudantil, pilótalle moito isto do vídeo. Estas alumnas, que tamén forman parte do Club de Lectura, merecen o noso recoñecemento. A elas, a Uxía Alonso, Úrsula Casado, Isabel Fernández, Noelia Gamallo, Beatriz Domínguez, Susana Diz sumouse a voz de Álvaro Araújo.\nO día en que desembarcaron as cámaras no instituto preparáronse tres sesións temáticas diferentes para seren emitidas en tres programas distintos. Esperamos ver de novo as xentes do Lagoa na pequena pantalla. Mentres, seguiremos a aprender e a gozar con Ben Falado.\nComentarios (0) - Categoría: NOVAS DE INTERESE - Publicado o 17-03-2009 17:27\nUn dos principais obxectivos de Lingua de Amor é dinamizar o uso da lingua galega por parte dos mozos e mozas nos novos espazos de comunicación: correos electrónicos, chats, foros... O galego é unha lingua útil para os momentos de lecer e diversión, perfectamente válida para a música. O galego ábreche as portas á hora de coñecer xente, de facer amigos e... por que non? Tamén para formar parellas!\nAsí mesmo, outro obxecto é relacionar o galego coas formas de diversión xuvenil e potenciar os seus valores como unha lingua próxima, útil e moderna, perfectamente válida para a música. A normalización da lingua galega en moitas ocasións céntrase en contextos institucionais marcadamente formais que non chegan á mocidade dun xeito atractivo. Con este concurso o que pretendemos é normalizar o uso da nosa lingua dende unha perspectiva lúdica, actual e atractiva para a xente nova.\nEste concurso organízao o Consello da Xuventude de Galicia, a través do seu Servizo de Normalización Lingüística, en colaboración co Servizo de Normalización Lingüística do Concello de Vigo, a Secretaría Xeral de Política Lingüística e a Libraría Couceiro.\n3O concurso Lingua de amor consta de dúas modalidades:\n- MODALIDADE 2: cancións de amor en lingua galega.\nPREMIOS ANO PASADO 2008\nCategoría A (14 a 19 anos)\n1. Silvia Castañal González (15 anos, Riotorto).\nEu son para ti coma un átomo invisible nun complexo composto químico. Déixame ser algo máis, necesítote.\n2. Bibiana Rodríguez Domínguez (16 anos, Tui).\n'Porque te quero...'\nQuérote lonxe de min, ao outro lado da cama.\n3. Marta Lois (18 anos, Santa Comba).\n'O meu veleno'.\nPúxenlle a cada verba que che vou dicir o suficiente veleno como para que sexas meu o resto da miña vida...\nCategoría B (20 a 35 anos)\n1. Bibiana Caamaño Álvarez (20 anos, Carral).\n'Laranxas do día'.\nLembras como ós 20 anos faciamos o amor case todos os días? Hoxe sen te decatar, fasme cóxegas cada noite baixo a manta da cama fría. Lembras esas mañás nas que ías ó mercado para me traer laranxas do día? Hoxe enfádaste porque non che deixo saír á rúa sen compañía. Porque 65 anos despois non lembras mais seguímonos Amando igual que o primeiro día.\n2. Margarita Sampedro Mariño (25 anos, Boiro).\nDin que o amor son reaccións químicas, liberación de endorfinas ou non sei que lerias. Por se acaso vou ir mercando unhas cantas probetas por se esta noite vés visitarme e así facer un experimento científico.\n3. Dolores Torrado Vicente (29 anos, Laxe).\n- De veras?!\n- ... Avisar que non veñas buscarme...\nComentarios (0) - Categoría: CONCURSOS - Publicado o 17-03-2009 10:09\nHOMENAXE A MARUXA MALLO\nPrevio traballo de educación documental ( Á procura da personaxe misteriosa) sobre a figura da pintora Maruxa Mallo, e co obxectivo de rescatar a súa memoria para o 8 de marzo deste ano, realizouse unha exposición sobre a súa vida e obra no corredor de acceso á biblioteca.\nNa sección de normalización da páxina web colgarase o cuestionario do xogo, que se pode adaptar a gusto do consumidor, e un libro en formato PDF sobre vida e obra da artista para quen desexe.\nEmpregáronse diferentes fontes de información: os libros Maruxa Mallo, de Carme Vidal, e Maruja Mallo, la gran transgresora del 27, de José Luis Ferris. Tamén se consultaron páxinas web sobre o tema.\nComentarios (4) - Categoría: NOVAS DE INTERESE - Publicado o 14-03-2009 09:49\nBICOS CON LINGUA DE TALÍA TEATRO\nAlumnas e alumnos do Lagoa de Antela acudiron á representación de Bicos con lingua da compañía de Cee Talía Teatro. O Auditorio de Ourense foi o lugar escollido para a posta en escena da peza escrita por Avelino González, Suso de Toro, Cándido Pazó, Xabier Lama, Manuel Núñez Singala, Ana Iglesias e Marta Etxebarría, dirixida por Avelino González e interpretada por Toño Casais e Artur Trillo.\nBicos con lingua enfoca e interpreta o tema do conflito lingüístico en clave de humor.\nNon se cumpriron as expectativas de todo o mundo: o alumnado de 1º da ESO e algúns de 3º da ESO perdéronse na dialéctica verbal e non souberon interpretar a ironía que impregnaba os gags. O texto disparábase de maneira acelerada a medida que a teatralidade diminuía. E, coma sempre, parece que os tópicos sexistas dan moito xogo para ridiculizar os prexuízos sobre a lingua, só que neste tipo de parodias a imaxe que realmente queda é a de mulleres ridículas no seu papel de nais e cuxa relación se constrúe sobre unha base de permanente rivalidade.\nComentarios (0) - Categoría: TEATRO - Publicado o 14-03-2009 09:44\nMARTA DACOSTA RESUCITA A OFELIA\nRESUCITANDO A OFELIA\nMarta Dacosta achegouse ao noso instituto para falármanos, entre outros temas, da ?invisibilidade? das mulleres e da existencia do ?teito de cristal? no ámbito literario.\nA través dalgúns textos, a poeta foi desmontando algúns mitos fabricados sobre prexuízos sexistas e insistiu na necesidade de documentarse antes de crer algunha ?análise minimizadora? contra mulleres relevantes, sobre todo cando estas críticas son produto dunha ollada masculina. Como exemplo, citou lendas sobre algunhas escritoras coñecidas (Rosalía de Castro, María Mariño...) que nos sorprenderon e que demostraron como as autoridades literarias acostuman a desconfiar da intelixencia das mulleres e mostran reticencias á hora de valorar a calidade das súas obras.\nA poeta tamén interpretou algúns textos de poetas dende unha óptica feminista. Xohana Torres, Luisa Villalta, Antía Otero, a mesma Marta Dacosta, forman parte dun grupo de escritoras que incorporan unha nova materia poética aos seus versos: vivencias, experiencias e simboloxía claramente femininas.\nCanto material incitando á reflexión.\nDurante moito tempo a muller non foi máis ca un obxecto artístico deseñado para satisfacer o ego masculino, unha proxección dos seus desexos. Estas escritoras, coma outras moitas, racharon cos estereotipos e construíron novos espellos onde mirarse, espellos que devolven identidades: de mulleres-suxeito, mulleres activas, críticas, independentes, que asumen espazos sen ter que xustificarse.\nE aínda que hai moito camiño por andar o proceso é irreversible e xa non hai marcha atrás.\nMentres Penélope navega Ofelia resucita.\nMáis información no seu blog e no blog lector .\nComentarios (0) - Categoría: DATAS PARA NON ESQUECER - Publicado o 10-03-2009 00:58\nSe as xentes do Ribeiro, como dxo alguén, nacen co virus da uva inoculado no sangue, as xentes da Limia nacen co virus do entroido inxectado nas veas.\nCelebrouse o entroido no instituto con variedade de disfraces e ambiente de festa.\nComentarios (0) - Categoría: FESTAS - Publicado o 25-02-2009 12:02\nA ONDA: CINEFÓRUM\nO xoves 19 de febreiro celebramos a 4ª sesión de cinefórum no Salón de Actos do instituto. O público fiel ás proxeccións degustou unhas pizzas artesás elaboradas polo alumnado do PCPI de Cociña e entrenouse para a festa do venres cunhas poses entroideiras. Ao final da proxección, que causou impacto nos espectadores e espectadoras, abriuse un pequeno debate sobre o tema da película: a ameaza sempre presente do totalitarismo. Comprobouse que fráxil é a fronteira que separa a razón da obcecación, a necesidade que manifestan os máis débiles de sentirse integrados e aceptados, o fácil que é manipular, o fácil que é perder o control, os riscos de experimentos para influenciar no comportamento colectivo, a confusión entre didáctica e ideoloxía, o perigo de proxectar frustracións...\nUnha película para reflexionar.\nDuración: 101 m\nAo profesor de instituto Rainer Wenger (Jürgen Vogel) ocórreselle a idea dun experimento que explique aos seus alumnos cal é o funcionamento dos gobernos totalitarios na Alemaña de hoxe en día. En apenas uns días, o que comeza cunha serie de ideas inocuas como a disciplina e o sentimento de comunidade, vaise convertendo nun movemento real: A Onda. Ao terceiro día, os alumnos empezan a illarse e ameazarse entre si. Cando o conflito finalmente rompe en violencia durante un partido de waterpolo, o profesor decide non seguir co experimento, pero para entón é demasiado tarde.\nComentarios (0) - Categoría: CINEFÓRUM - Publicado o 25-02-2009 11:59\nI CERTAME DE CINEMA OUFF ESCOLA 2009\nO Consorcio do Festival Internacional de Cine Independente de Ourense (OUFF), a Secretaría Xeral de Política Lingüística, a Concellaría de Normalización Lingüística do Concello de Ourense e a Axencia Audiovisual Galega convocan o I Certame de Cinema OUFF Escola, dentro da XIV edición do Festival de Cine Internacional de Ourense.\nI Certame de Cinema OUFF ESCOLA nace co obxectivo de impulsar o uso do idioma galego entre a mocidade; fomentar a creatividade audiovisual e o traballo en equipo, nunha linguaxe atractiva para o alumnado, que contribúa a xerar un espírito crítico. Este certame pretende, así mesmo, potenciar o uso das tecnoloxías da información e da comunicación nos centros de ensino e crear un espazo de referencia para a mostra do audiovisual feito nas aulas.\nFacer cine en Galicia é posíbel. Facer cine en galego é necesario, calquera cultura que queira sobrevivir precisa do cine.\nO obxectivo desta convocatoria é regular o procedemento de aceptación e participación de proxectos audiovisuais no I Certame de Cinema OUFF ESCOLA convocado polas devanditas entidades.\nPoderá participar o alumnado matriculado en centros públicos e privados de ensino non universitario de Galicia durante o curso 2008-2009, así como aqueles de fóra de Galicia que teñan no seu currículo materias de e en lingua galega. A participación realizarase sempre baixo a titoría dun profesor ou profesora responsábel do proxecto. A esta persoa expediráselle un certificado de participación no concurso.\nA) Ensino infantil e primario\nB) Demais niveis de ensino non universitario\nSe picas aquí poderás descargar as bases\nENDL Lagoa de Antela\nComentarios (0) - Categoría: CONCURSOS - Publicado o 09-02-2009 19:28\nLECTURAS ABERTAS POLA PAZ NA BIBLIOTECA\nO venres 30, Día da Paz, asistimos a unha nova sesión de Lecturas Abertas na Biblioteca. O acto foi organizado polo Equipo da Biblioteca e o Equipo de Normalización e Dinamización Lingüísticas.\nNun escenario ateigado de carteis da palabra paz en diferentes idiomas e cores, profesorado e alumnado de diferentes cursos elevaron as súas voces emotivas diante dun público entregado, que acompañaba cada intervención con cálidos aplausos. Participaron: Raquel Vázquez, Úrsula, Raquel Trigo, Rosa (profe), Milagros, Jasmin, Elisa, Miriam (profe), Mayte, Fatima, Iago, Pilar (profe), Vanesa, Antía, María, Ernesto (profe), Óscar (profe), Néstor, Maimuna, Verónica e Manuel. Recitáronse poemas (Harold Pinter, Giannis Ritsos, Giuseppe Ungaretti, Boris Vian, Sas Nah Larosi, Bertold Brecht, Casimiro de Brito, Nizam Qabbani, Bigg, Said Mouski...), léronse citas latinas e escoitamos a voz de Mikel Laboa, recentemente falecido.\nAo remate as persoas asistentes degustaron unhas galletas marroquís que elaboraron as alumnas e alumnos de Cociña.\nNun taboleiro de corcho colocouse un mapamundi onde se marcaron as diferentes zonas de conflito armado.\nTamén se repartíronse libriños cos textos escollidos e outros, confeccionados para a ocasión.\nColgaremos os vídeos das intervencións e as fotos na páxina web do instituto, na sección de Normalización. Tamén se subirán os textos.\nGrazas a todas persoas que asistiron, animaron e, inevitablemente, se emocionaron con tantas palabras pola paz.\nPorque outro mundo é posible.\nComentarios (3) - Categoría: ACCIÓNS EN VALORES - Publicado o 01-02-2009 21:59\nPalestina, Chechenia, Sudán, Angola, Somalia, Colombia,\nfame, violación, SIDA,\nbombas, mísiles, balas, tanques,\nnenos soldado, tortura,\nBusca o significado destas palabras\ne marca a intrusa.\nComentarios (0) - Categoría: ACCIÓNS EN VALORES - Publicado o 25-01-2009 20:02\nLER PARA VIAXAR: DE MACEDA A XINZO\nO luns día 19 alumnado do Lagoa de Antela recibiu alumnos e alumnas do IES San Mamede de Maceda na 3ª fase da experiencia didáctica Ler para viaxar.\nDende o instituto puxemos rumbo ao CDR (Centro de Desenvolvemento Rural) O Viso, sito en Lodoselo. Alí,, previo xogo de presentación, amasamos e fixemos pan nun forno de leña tradicional, dirixido pola mestra Modesta. A continuación, realizamos un obradoiro de pulseiras de coiro. Logo xantamos caldo e polo con patacas. Na sobremesa escoitamos poesía saharauí nas voces de Maimuna e Verónica, acompañadas musicalmente por Manuel e Iago. Tamén nos leron Mónica, Vanesa, Elisa e Antía unhas lendas sobre a orixe da lagoa de Antela e as Torres do Castro e de Pena. Ás catro da tarde dirixímonos a Trandeiras para percorrer o claustro e arredores. Alí tomaron a palabra Sonia e Alba para contarnos algo sobre a fachada da igrexa e Tomás portou datos sobre o sistema de canalización e a plantación de cerquiños. Por último, dirixímonos á Torre da Pena onde Iago e Paula falaron sobre a orixe das construcións. Naquel outeiro, despois de contemplar toda a chaira e o lugar que antes foi lagoa (a desecación e a concentración parcelaria converteu a zona nun enorme puzle xeométrico ateigado de cultivos) despedímonos dos nosos compañeiros e compañeiras de Maceda e voltamos aos nosos respectivos institutos.\nFoi un pracer compartir unhas horas con esta xente veciña.\nColgamos máis fotos na galería da páxina web.\nComentarios (0) - Categoría: INTERCAMBIOS E CONTACTOS - Publicado o 22-01-2009 21:40\nPRADOLONGO NA PRÓXIMA SESIÓN DE CINEFÓRUM\nRubén Rios, Tamara Canosa, Roberto Porto, Gonzalo Chao\nPradolongo é a historia de tres amigos dá infancia que ven deteriorar a súa amizade a medida que os intereses de clase e os sentimentos amorosos entran nas súas vidas. Raquel, Martiño e Armando son tres amigos que acaban de cumprir a súa maioría de idade. O verán preséntase como todos os demais, con festas, tardes no río..., pero esta vez nada vai ser igual. O amor que os dous raparigos comezan a sentir por Raquel e a posible venda, á pizarreira do pai de Armando, de Pradolongo, un prado de alta montaña pertencente á familia de Martiño, obrígaos a reconsiderar os soños e os vínculos que os mantiveron unidos desde a infancia.\nAVISO: APRÁZASE A PROXECCIÓN POR CAUSA DA CLIMATOLOXÍA. DESCULPEN AS MOLESTIAS.\nComentarios (1) - Categoría: CINEFÓRUM - Publicado o 18-01-2009 11:19\nVIDEOCREACIÓNS DO ALUMNADO DO IES LAGOA DE ANTELA\nNa sección de normalización atoparás as experiencias creativas do alumnado: videopoemas, entrevistas a avoas e avós, vídeo sobre Xosé María Álvarez Blázquez, etc. Entra e inspírate.\nExperiencias creativas do alumnado\nComentarios (0) - Categoría: CREACIÓNS ALUMNADO - Publicado o 13-01-2009 10:01\nMÁIS MATERIAIS DIDÁCTICOS\nNestoutra páxina, da profesora de Lingua e Literatura Rosa Salgueiro, podedes atopar un monte de recursos, materiais e experiencias didácticas.\nMateriais didácticos de Rosa Salgueiro\nComentarios (0) - Categoría: PÁXINAS DE RECURSOS DIDÁCTICOS - Publicado o 12-01-2009 20:36\nMATERIAL DE LINGUA E LITERATURA E OUTROS\nNesta páxina de Cadernos da Lingua hai todo tipo de materiais: textos, libros, vídeos, música...\nMateriais de lingua e literatura\nComentarios (1) - Categoría: MATERIAIS DIDÁCTICOS - Publicado o 12-01-2009 13:44\nNEVE EN XINZO, SANGUE EN GAZA\nMentres en Xinzo e en Ourense caían folerpas e farrapos brancos sobre a terra, en Gaza seguía o sangue palestino a tinguir de vermello a terra.\nNON AO XENOCIDIO DO POBO PALESTINO!!\nComentarios (0) - Categoría: ACCIÓNS EN VALORES - Publicado o 11-01-2009 20:45\nSe aínda non entraches no noso blog da revista dixital No Límite é o momento de realizar unha visita. Podes mandar artigos, creacións, entrevistas, fotos... ao enderezo que alí se indica. NECESITAMOS A TÚA COLABORACIÓN!!\nComentarios (2) - Categoría: REVISTA NO LÍMITE - Publicado o 08-01-2009 21:09\nO Departamento de Plástica convoca todos os anos un concurso de postais de Nadal para varias categorías. Este ano o xurado concedeu un premio extraordinario á postal do alumno de 4º da ESO Cristian Rodríguez Valencia, o cal recolleu o premio entre calorosos e prolongados aplausos no Festival de Nadal.\nA postal editouse para felicitar a toda a comunidade educativa do centro.\nComentarios (0) - Categoría: CONCURSOS - Publicado o 24-12-2008 10:52\nGAÑADOR DO CONCURSO DE MICROPOEMAS: DAVID GONÇALVES\nO DE MONTEALEGRE: DAVID GONÇALVES DA CRUZ 2º C ESO\nTODO O TEMPO É DE POESÍA\nDende a néboa da mañá\ná néboa do outro día.\nDende a quentura do ventre,\ná frixidez da agonía.\ntodo o tempo é de poesía.\nOs meus versos o que son?\ne serán no futuro,\nanacos de corazón\nque deixo acá, neste mundo.\nPensando coa cabeza entre as mans,\ncamiñando lonxe, lonxe co pensamento\nnas cousas infinitas. O poeta dorme\no sono solto.\nSoña coas cousas máis bonitas.\nA miña terra queda no norte de Portugal. É bonita e sosegada. No inverno é moi fría e neva tódolos anos á altura do Nadal e a fins de xaneiro. Eu vou alá de vez en cando cos meus pais visitar a meu avó e a meus tíos.\nTen tres escolas: unha para os nenos pequenos e outras dúas para nenos grandes. ten un Centro de Saúde e un castelo moi bonito, cunha capela e un gran cemiterio ao lado.\nGústame moito a miña terra e só é pena gañar pouco diñeiro nela.\nVenme visitar a Montealegre algún día.\nComentarios (1) - Categoría: CONCURSOS - Publicado o 23-12-2008 13:05\n2ª SESIÓN DE CINEFÓRUM: OS NENOS NO PARAÍSO\n2ª sesión de cinefórum no IES Lagoa de Antela. Contamos cun público fiel que asiste a estas proxeccións de cine alternativo con vocación de espectador crítico e competente. Na Limia hai moito potencial.\nOutro mundo é posible!!\nTITULO ORIXINAL\tBacheha-Ye aseman (Os nenos do paraíso)\nGUIÓN\tMajid Majidi\nMÚSICA\tKeivan Jahanshahi\nFOTOGRAFÍA\tParviz Malekzade\nREPARTO\tAmir Naji, Amir Farrokh Hashemian, Bahare Sediqi\nPRODUTORA\tIranian Institute.\nXÉNERO E CRÍTICA\n1999: Montreal: Mellor Película. Premio do Público / Drama / Os zapatos da pequena Zhore desapareceron. O seu irmán maior Ali perdeunos. Son pobres, e non teñen para uns zapatos novos. Pero eles dan cunha idea para que Zhore teña os seus zapatos: compartir os de Ali...\nComentarios (3) - Categoría: CINEFÓRUM - Publicado o 18-12-2008 21:56\nCOUSAS DA LINGUA EN ANIMACIÓN\nVimos de descubrir, grazas ao blog de Séchu Sende, estas animacións.\nComentarios (0) - Categoría: DATAS PARA NON ESQUECER - Publicado o 13-12-2008 21:33\nDÍA DOS DEREITOS HUMANOS: AS COSTAS DO MUNDO\nProxectaremos este documental para celebrar o día.\nGuión: Elías Querejeta, Fernando León de Aranoa e Javier Corcuera\nProdución: Elías Querejeta P.C. coa colaboración de TVE e Vía Dixital\nAno de produción: 2000\nSinopsis: A película componse de tres reportaxes que afrontan outras tantas situacións de degradación humana e inxustiza social e política. A primeira pasaxe, O Neno, segue os pasos de Guinder Rodríguez, un espilido e encantador rapaz de 11 anos, que malvive coa súa numerosa familia nunha chabola dos suburbios máis pobres de Lima. Da súa man móstrase o duro traballo dos picapedreiros, ao que se ven abocados moitos menores da zona, que deben facer esforzos heroicos para seguir recibindo educación escolar. O segundo fragmento, A Palabra, é unha homenaxe a Leyla Zana, a primeira muller kurda que chegou a ser deputada no parlamento turco, e que leva desde 1994 nun cárcere de Ankara, cumprindo unha condena de 15 anos. O motivo: levar ao seu xuramento parlamentario un diadema coas cores da bandeira de Kurdistán e pronunciar, no prohibido idioma kurdo, unha frase sobre a irmandade entre o seu pobo e o pobo turco. Esta vez guían a historia os seus familiares, e especialmente o seu marido, Mehdi Zana, que foi o primeiro alcalde kurdo de Diyarbarkir -a principal cidade do Kurdistán turco- e que agora vive autoexiliado en Suecia, tras pasar 16 anos no cárcere. Sobre el pesan aínda outras condenas por un total de máis de 25 anos de prisión. Finalmente, n?A Vida, a cámara entra no corredor da morte dun cárcere de Texas, para mostrar sen concesións a deshumanización que leva a pena capital. Ao fío das confesións íntimas de Thomas Miller-O -un condenado negro, que xa sufriu dez datas de execución e coñeceu a 120 executados-, preséntanse as declaracións alucinantes, na súa terrible frialdade burocrática, do alcaide, o capelán protestante e outros funcionarios do cárcere, así como as sentidas opinións de familiares de condenados e dalgunha vítima.\nComentarios (0) - Categoría: DATAS PARA NON ESQUECER - Publicado o 07-12-2008 13:51


10 de outubro_A vida nas Oficinas do Convento un martes calquera. – O ecosistema cultural de Montemor-o-Novo\nPola mañá, converso co meu amigo Nuno Lemos, que traballa na Galería Municipal. Forma parte da vida e da xente das Oficinas do Convento dende que era estudante de Belas Artes en Lisboa, época na que comezou a frecuentar as Oficinas. Pouco despois, quedou a vivir aquí.\nFalamos da Cooperativa Traquinas Índios e Sábios, C.R.L Espaço de atividade infantil, da que forman parte varias familias, fundada no 2004. Unha cooperativa que xurdiu da necesidade de ter un espazo para miúdos que aínda non están en idade escolar. Un espazo creativo, familiar, onde tamén hai un espazo de horta ecolóxica. Está na Adua.\nXa pola tarde teño titoria conversada con Tiago. Fálame da Minga, unha cooperativa integral que xurdiu hai uns anos. Será interesante tamén falar con alguén da cooperativa para coñecer máis a fondo como xurdiu e como funciona. Conversando con Tiago sobre o ecosistema e as iniciativas, pasa o tempo.\nEntre lusco e fusco, é moi típico que chegue até o Convento unha brisa que mesmo parece empurrada polo océano Atlántico, pois chega do Oeste. E normalente trae cheiriños de xantar feito á brasa.\nÁ hora de cear, chegan ao Convento Nuno Lemos, Sara Belo, que está a expor na Galería Municipal, e João Gargaté. João tamén veu de fóra a vivir a Montemor, outro exemplo de fixación de poboación. Traballa facendo animación e clips musicais.\nDecidimos ir comprar carne asada para traela e cear xuntas no claustro do convento. Cando imos pagar, João insiste en convidar. Cóntanos unha historia que nos convence para deixarlle pagar a conta. Resulta que deixou que uns operarios utilizasen a luz da súa casa para un traballo, e estes en agradecemento, deixáronlle 20 €. Así que el non lle ve mellor inversión que pagar a cea dese día con ese diñeiro co que non contaba.\nSon moi típicas as ceas conventuais, nas que formamos familias cambiantes e diversas. Compartimos cea, conversa, se cadra un torneo de pingpong (dise así?), e ás veces, facemos improvisación musical nun dos espazos do Convento, a Cantina do Mambo, na que podes aprender a tocar o instrumento que queiras, pois a xente ten moita capacidade de ensinar e faise doado tocar con eles.\nCantina do Mambo fixar poboación xantares comúns\nArtigo anterior11 de outubro_ Café conventual, Oficina da Criança e cooperativa Minga.\nSeguinte artigo9 de outubro_ Ao redor das Oficinas.


12 Decembro 2007 14:05\nA Confraría de Pescadores de Ares conta dende onte cun novo vehículo que contribuirá a mellorar as tarefas que desenvolven os traballadores do pósito. Trátase dunha carretilla elevadora telescópica para redes, un elemento de traballo que foi contratado hai uns meses pola Dirección Xeral de Estruturas e Mercados da Pesca da Consellería que dirixe a socialista Carmen Gallego á empresa Cardelle Hidráulica, S.L.\nO prazo de entrega da carretilla, como explicou o responsable deste departamento, José Manuel López, na visita que efectou ao Concello de Ares o pasado 13 de setembro, era de cinco meses, estando prevista a mesma o día 19 deste mes. Como se pode constatar, finalmente dito prazo redúxose nuns días, xa que o vehículo foi entregado á Confraría onte, día 11.\nA inversión total foi de 70.528 euros e, en palabras do director xeral de Estruturas e Mercados da Pesca, a carretilla hidráulica non estaba incluida no Plan de Desenvolvemento Pesqueiro iniciado co anterior Goberno da Xunta en 2004, senón que substituíu a un pórtico grúa integrado no proxecto do edificio de departamentos –xa adxudicado- que se axustaba mellor ás necesidades dos integrantes do pósito de Ares.\nCon esta actuación, á que se sumará próximamente a mencionada nave multiusos que se construirá no peirao da vila –xunto ao Náutico-, e que estará en funcionamento en maio de 2008, o Plan estará cumprido nun 90%, fronte ao 7% de hai uns meses. Restará entón a realización de pequenas cuestións e equipamentos, que, en todo caso, son testimoniais.\nPara o alcalde de Ares, Julio Iglesias, a rapidez coa que Pesca está a cumprir coa Confraría de Pescadores amosa o compromiso desta Consellería cun municipio que, como subliñou, “é un pobo de pescadores de toda a vida”. Nesta liña, incidíu na importancia que ten a pesca para Ares, asegurando que a día de hoxe segue a ser a primeira industria do municipio.